Turvapaikanhakija iski peilillä kauhavalaisen vastaanottokeskuksen naispuolista työntekijää.

Etelä-Pohjanmaan käräjäoikeus käsitteli viime viikolla kauhavalaisessa vastaanottokeskuksessa tapahtunutta pahoinpitelyä. ISMO PEKKARINEN/AOP

Turvapaikanhakijaa syytetään vastaanottokeskuksen työntekijän törkeästä pahoinpitelystä.

Syytteitä käsiteltiin viime viikolla Etelä-Pohjanmaan käräjäoikeudessa.

Pahoinpitely tapahtui viime vuoden huhtikuussa Kauhavalla sijaitsevassa vastaanottokeskuksessa. Turvapaikanhakijamies oli irrottanut seinässä olleen peilin, nostanut sen kaksi käsin päänsä yläpuolelle lyöntiasentoon ja lyönyt peilillä vastaanottokeskuksen naispuolista työntekijää.

Työntekijä oli ehtinyt nostaa oikean kätensä päänsä suojaksi, joten peili osui hänen käteensä. Iskusta pahasti loukkaantunut nainen lähti miestä pakoon, mutta mies lähti seuraamaan häntä.

Myös tilannetta selvittämään tullut vastaanottokeskuksen ohjaaja sai vammoja, sillä turvapaikanhakija riuhtoi voimakkaasti kiinni otettaessa. Vastaanottokeskuksen ohjaaja loukkasi rytäkässä molemmat jalkansa.

Naisen pahoinpitely aiheutti syyttäjän mukaan naiselle vaikean ruumiinvamman ja se oli erityisen raa ' alla ja julmalla tavalla tehty.

Syyttäjä vaatii tuomiksi ehdollista vankeusrangaistusta. Lisäksi syytetyn tulisi maksaa noin 5000 euroa korvauksia ja oikeudenkäyntikuluja.

Miestä syytetään törkeän pahoinpitelyn lisäksi virkamiehen vastustamisesta. Tuomio tapauksessa annetaan ensi viikon perjantaihin mennessä.

Oikeuskäsittelystä kertoi ensimmäisenä Seiska.